දෙවැනි අදියරේ අවසන් පූර්ව වටයේ දී සෙන්ට්‍රල් කිංග්ස් කණ්ඩායම ලකුණු 24 – 7ක් ලෙස වෙස්ටර්න් වොරියර්ස් පිල පරාජය කළ අතර ඊස්ටර්න් ඊගල්ස් කණ්ඩායම ලකුණු 17 – 12 ක් ලෙස සදර්න් ෂාක්ස් කණ්ඩායම පැරැදවීය.කාල්ටන් ක්‍රීඩා සමාජය හා ශ්‍රී ලංකා රගර් සංගමය සමග එක්ව තාරුණ්‍යයට හෙටක් සංවිධානය මෙහෙයවනු ලබන මේ තරගමාලාවේ වැඩිම උත්සාහක දිනුම් සංඛ්‍යාවක් වාර්තා කළ ක්‍රීඩකයා ලෙස සදර්න් ෂාක්ස් කණ්ඩායමේ මොහොමඩ් සෂාන් සම්මාන දිනාගත්තේය.ජනාධිපති ආර්යා ශිරන්ති රාජපක්ෂ මැතිනිය සමග ක්‍රීඩා ඇමැති මහින්දානන්ද අලුත්ගමගේ, තාරුණ්‍යයට හෙටක් සංවිධානයේ සභාපති පාර්ලිමේන්තු මන්ත්‍රී නාමල් රාජපක්ෂ, පාර්ලිමේන්තු මන්ත්‍රී ලොහාන් රත්වත්තේ මහත්වරු ඇතුළු ආරාධිත අමුත්තන් රැසක් තරගාවලිය නැරැඹීමට එක්වී සිටියහ..